ນິວຊີແລນ ຮັບປະກັນ ກັບອອສເຕຣເລຍວ່າ ຈະບໍ່ມີການແຕກແຍກກັນ ຍ້ອນເລື້ອງຈີນ 
ຫລັງຈາກການເຈລະຈາປະຈຳປີ ໃນວັນຈັນຜ່ານມາ ກັບນາຍົກລັດຖະມົນຕີອອສເຕຣເລຍແລ້ວ ທ່ານນາງອາເດິນ ກໍກ່າວວ່າ ທ່ານນາງໄດ້ຢືນຢູ່ໃນຄວາມສາມັກຄີ ກັບປະເທດເພື່ອນບ້ານ ທີ່ຂ້າມທະເລທາສແມນ.
ນາຍົກລັດຖະມົນຕີນິວຊີແລນ, ທ່ານນາງ ຈາຊິນດາ ອາເດິນ ໄດ້ຢືນຢັນວ່າ ການພົວພັນກັບພັນທະມິດທີ່ໃກ້ຊິດອອສເຕຣເລຍຈະບໍ່ໄດ້ຮັບຜົນກະທົບທາງລົບຈາກຈີນ ລັດຖະບານຂອງທ່ານນາງອາເດິນໄດ້ຖືກກ່າວຫາວ່າມີຄວາມອ່ອນໂຍນຕໍ່ປັກກິ່ງເພື່ອໃຫ້ໄດ້ຮັບຜົນປະໂຫຍດຈາກການພົວພັນການຄ້າທີ່ຫຼາຍຂຶ້ນກວ່າເກົ່າ ກັບປະເທດເອເຊຍຕາເວັນອອກແຫ່ງນັ້ນ ນອກນັ້ນ ທ່ານນາງອາເດິນ ຍັງໄດ້ມີການເຈລະຈາປະຈໍາປີກັບນາຍົກລັດຖະມົນຕີອອສເຕຣເລຍ, ທ່ານ ສກັອດ ມໍຣິສັນ (Scott Morrison) ເພື່ອປຶກສາຫາລືກ່ຽວກັບການຄ້າ, ຄວາມປອດໄພແລະສິ່ງທ້າທາຍຕ່າງໆທີ່ກ່ຽວພັນກັບການລະບາດຂອງພະຍາດໂຄວິດ-19 Phil Mercer ນັກຂ່າວວີໂອເອ ມີລາຍງານ ຈາກຊິດນີ ຊຶ່ງບົວສະຫວັນ ຈະນໍາມາສະເໜີທ່ານໃນອັນດັບຕໍ່ໄປ ໃນບ່ອນຕາກອາກາດທີ່ມີສະໜາມແລ່ນສະກີ ແລະຫລິ້ນກິລາຜະຈົນໄພຂອງນະຄອນຄວີນສທາວນ໌ ໃນນິວຊີແລນນັ້ນ, ນາຍົກລັດຖະມົນຕີຈາຊິນດາ ອາ ເດິນ (Jacinda Ardern) ແລະຄູ່ຕຳແໜ່ງຝ່າຍອອສເຕຣເລຍຂອງທ່ານນາງ ຄື ທ່ານ ສກັອດ ມໍຣິສັນ (Scott Morrison) ບໍ່ໄດ້ໃຫ້ຄວາມສໍາຄັນກ່ຽວກັບຄວາມແຕກແຍກກັນ ໃນເລື້ອງການພົວພັນກັບຈີນ ໃນຕົ້ນປີນີ້, ນິວຊີແລນກ່າວວ່າ ຕົນບໍ່ສະບາຍໃຈ ໃນການໃຊ້ກຸ່ມ 5 ຕາສອດ ແນມ ທີ່ມີມາໄດ້ 70 ປີແລ້ວ, ເຊິ່ງລວມມີສະຫະລັດ, ອັງກິດ, ອອສເຕຣເລຍ ແລະການາດານັ້ນເພື່ອຕໍານິຈີນ ສິ່ງນັ້ນ ໄດ້ຖືກຕີລາຄາຢ່າງກວ້າງຂວາງວ່າ ເປັນຄວາມພະຍາຍາມຂອງແວລລິງຕັນ ເພື່ອຫຼີກລ້ຽງການທຳລາຍສາຍພົວພັນ ທາງການຄ້າທີ່ມີກຳໄລສູງກັບປັກກິ່ງ ຂ່າວສາລະຄະດີທາງໂທລະພາບໄດ້ກ່າວຫານິວຊີແລນວ່າໄດ້ປະຖິ້ມອອສເຕຣເລຍ “ຍ້ອນການເງິນທີ່ໄວຂອງຈີນ ” ນິວຊີແລນກໍ່ລັງເລໃຈທີ່ຈະເຊັນຖະແຫຼງການຮ່ວມກັບບັນດາຄູ່ພາຄີຂອງຕົນ ທີ່ກ່າວປະນາມການປາບປາມຂອງຈີນ ຕໍ່ຂະບວນການສົ່ງເສີມປະຊາທິປະໄຕໃນຮົງກົງແລະການປະຕິບັດຂອງປະເທດນັ້ນ ຕໍ່ປະຊາຊົນຊາວມຸສລິມວີເກີ ທີ່ເປັນ ຊົນກຸ່ມນ້ອຍຂອງພວກເຂົາເຈົ້ານັ້ນ ຄຳປະກາດດັ່ງກ່າວໄດ້ເຮັດໃຫ້ລັດຖະບານຈີນມີຄວາມໂກດແຄ້ນ ແຕ່ວ່າຫລັງຈາກການເຈລະຈາປະຈຳປີ ໃນວັນຈັນຜ່ານມາກັບນາຍົກລັດຖະມົນຕີອອສເຕຣເລຍແລ້ວ ທ່ານນາງອາເດິນ ກໍກ່າວວ່າ ທ່ານນາງໄດ້ຢືນຢູ່ໃນຄວາມສາມັກຄີກັບປະເທດເພື່ອນບ້ານທີ່ຂ້າມທະເລທາສແມນ (Tasman) ຂອງທ່ານນາງ ທ່ານນາງອາເດິນກ່າວດັ່ງນີ້: ນິວຊີແລນຍັງໄດ້ຊີ້ໃຫ້ເຫັນອີກວ່າ ຕົນຈະສະໜັບສະໜູນອອສເຕຣເລຍໃນການຂັດແຍ້ງດ້ານການຄ້າທີ່ກໍາລັງມີຢູ່ກັບຈີນ ໃນເວລານີ້ ຄວາມເຄັ່ງຕຶງລະຫວ່າງ ແຄນເບີຣາ ກັບປັກກິ່ງໄດ້ເພີ່ມຂຶ້ນໃນຊຸມປີມໍ່ໆມານີ້ ກ່ຽວກັບການຂັດແຍ້ງທາງພູມສາດການເມືອງ ແລະການກ່າວຫາກ່ຽວກັບການແຊກແຊງຂອງຈີນ ເຂົ້າໃນການເມືອງຂອງອອສເຕຣເລຍ ການຮຽກຮ້ອງຂອງແຄນເບີຣາ ໃຫ້ມີການສືບ ສວນທົ່ວໂລກກ່ຽວກັບຕົ້ນກຳເນີດຂອງເຊື້ອໄວຣັສໂຄໂຣນາ, ເຊິ່ງເກີດຂຶ້ນຄັ້ງທຳອິດ ໃນປະເທດຈີນເມື່ອທ້າຍປີ 2019 ນັ້ນໄດ້ນໍາເອົາຄວາມສຳພັນເຂົ້າໄປສູ່ສະ ພາບທີ່ຊຸດໂຊມລົງ, ຊຶ່ງເຮັດໃຫ້ມີການກວດຕ້ອນ ເກັບພາສີຂາເຂົ້າຂອງຈີນເພີ່ມ ຂຶ້ນຕໍ່ສິນຄ້າສົ່ງອອກຂອງອອສເຕຣເລຍເປັນຈຳນວນຫຼາຍ, ລວມທັງເຫຼົ້າ, ເຂົ້າ ບາເລ ແລະຖ່ານຫີນ ທ່ານມໍຣິສັນກ່າວວ່າສາຍພົວພັນຂອງປະເທດຂອງທ່ານກັບນິວຊີແລນຍັງຄົງ ແໜ້ນແກ່ນຄືເກົ່າ ທ່ານມໍຣິສັນກ່າວດັ່ງນີ້: ເຖິງຢ່າງໃດກໍ່ຕາມ, ກໍຍັງມີບັນດາຂົງເຂດ ທີ່ມີການບໍ່ເຫັນພ້ອມນໍາກັນຢູ່ ການເນລະເທດຊາວນິວຊີແລນທີ່ຖືກຕັດສິນວ່າທໍາການກໍ່ອາຊະຍາກໍາ ລວມທັງເດັກນ້ອຍຂອງແຄນເບີຣາ ທີ່ເປັນບັນຫາຖົກຖຽງກັນນັ້ນ ໄດ້ເຮັດໃຫ້ສາຍພົວພັນຂອງສອງປະເທດ ມີຄວາມເຄັ່ງຕຶງ ລັດຖະມົນຕີຂັ້ນສູງທ່ານນຶ່ງຂອງອອສເຕຣເລຍໄດ້ປຽບທຽບນະໂຍບາຍນີ້ວ່າ “ເອົາຂີ້ເຫຍື້ອອອກໄປ” ໃນການຕອບໂຕ້ກັບນັ້ນ, ບັນດາເຈົ້າໜ້າທີ່ນິວຊີແລນກ່າວວ່າ ການປະຕິບັດການນີ້ແມ່ນ "ໜ້າກຽດ" ແລະ ວ່າຄໍາເວົ້າທ່ານເຮັດໃຫ້ໃຈຮ້າຍຂຶ້ນຄືໄຟ ຂອງທ່ານລັດຖະມົນຕີ ພຽງແຕ່ເຮັດໃຫ້ “ຊື່ສຽງຂອງທ່ານເສຍໄປ ” ທັງສອງປະເທດຍັງໄດ້ປຶກສາຫາລືກັນກ່ຽວກັບວິທີການຜ່ອນຜັນມາດຕະການຄວບຄຸມພະຍາດໂຄວິດ-19 ທີ່ເຂັ້ມງວດຢູ່ຊາຍແດນ ເພື່ອໃນທີ່ສຸດກໍເຊື່ອມຕໍ່ກັບປະເທດອື່ນໆ ໃນໂລກຄືນອີກ ໃນຖະແຫຼງການຮ່ວມສະບັບນຶ່ງນັ້ນ, ທ່ານນາງອາເດິນ ແລະທ່ານມໍຣິສັນໄດ້ຮຽກຮ້ອງໃຫ້ຈີນເຄົາລົບສິດທິມະນຸດໃນຮົງກົງແລະວິຈານການກັກຂັງຊາວມຸສລິມວີເກີ ຢູ່ແຂວງຊິນຈຽງ ໃນການຕອບໂຕ້ກັບນັ້ນ ຈີນໄດ້ກ່າວວ່າຜູ້ ນຳອອສເຕຣເລຍ ແລະນິວຊີແລນໄດ້ອອກຄຳເຫັນແບບບໍ່ມີຄວາມຮັບຜິດຊອບ ຕໍ່ກິດຈະການພາຍໃນ ຂອງຈີນ ແລະທໍາການກ່າວຫາ ແບບບໍ່ມີມູນຄວາມຈິງຕໍ່ປັກກິ່ງ ຈີນໄດ້ເປັນເລື້ອງຂອງການກ່າວປະນາມໝົດໂລກໃນການປະຕິບັດຕໍ່ຊາວມຸສລິມ ວີເກີຈຳນວນນຶ່ງລ້ານຄົນທີ່ຖືກກັກຂັງຢູ່ໃນສູນດັດສ້າງ, ລວມທັງການຈັດປະເພດຂອງສະຫະລັດໃຫ້ນະໂຍບາຍຂອງຈີນທີ່ມີຕໍ່ຊາວວີເກີວ່າເປັນ 'ການຂ້າລ້າງເຜົ່າ ພັນ' ນັ້ນອີກດ້ວຍ